ᱥᱟᱜᱽᱨᱟᱢ ᱢᱟᱹᱡᱷᱤ

ᱥᱟᱜᱽᱨᱟᱢ ᱢᱟᱹᱡᱷᱤ (᱑᱗ ᱢᱮ ᱑᱙᱐᱑ - ᱗ ᱥᱮᱯᱴᱮᱢᱵᱚᱨ ᱑᱙᱗᱘) ᱵᱤᱨ ᱢᱩᱠᱛᱤᱡᱩᱫᱽᱫᱷᱚ ᱥᱟᱜᱽᱨᱟᱢ ᱦᱟᱸᱥᱫᱟ ᱚᱠᱚᱭ ᱫᱚ ᱥᱟᱜᱽᱨᱟᱢ ᱢᱟᱹᱡᱷᱤ ᱥᱮ ᱥᱟᱜᱽᱨᱟᱢ ᱢᱟᱺᱧᱡᱽᱦᱤ ᱢᱮᱱᱛᱮ ᱰᱷᱤᱨᱮ ᱩᱯᱲᱩᱢᱚᱜᱼᱟ ᱾  ᱩᱱᱤ ᱫᱚ ᱱᱟᱦᱟᱜ ᱵᱟᱝᱞᱟᱫᱤᱥᱚᱢ ᱨᱮᱱᱟᱜ ᱨᱟᱡᱽᱥᱟᱹᱦᱤ ᱡᱤᱞᱟ ᱨᱮᱱᱟᱜ ᱜᱳᱫᱟᱜᱟᱲᱤ ᱛᱷᱟᱱᱟ ᱨᱮᱱᱟᱜ ᱢᱚᱦᱟᱫᱮᱵᱽᱯᱩᱨ ᱟᱛᱚ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱚᱱᱟ ᱟᱛᱚ ᱫᱚ ᱦᱚᱲ ᱥᱮ ᱥᱟᱱᱛᱟᱞᱤ ᱛᱮ ᱫᱚ ᱢᱟᱞᱠᱚᱢᱞᱟ ᱢᱮᱱ ᱛᱮ ᱠᱚ ᱪᱤᱱᱦᱟᱹᱣᱟ ᱾ ᱵᱟᱝᱞᱟᱫᱤᱚᱢ ᱨᱮᱱ ᱯᱨᱚᱛᱷᱚᱢ ᱥᱟᱨᱛᱷᱚᱠ ᱨᱟᱡᱽᱱᱤᱛᱤᱠ ᱦᱤᱥᱮᱸᱵᱛᱮ ᱱᱟᱜᱟᱢ ᱨᱮᱱᱟᱜ ᱥᱚᱱᱟ ᱠᱷᱟᱛᱟᱨᱮ ᱩᱱᱤᱭᱟᱠ ᱧᱩᱛᱩᱢ ᱫᱚ ᱚᱞ ᱛᱟᱦᱮᱸᱱᱟ ᱾ ᱑᱙᱗᱑ ᱥᱟᱞ ᱨᱮᱭᱟᱜ ᱢᱩᱠᱛᱤᱡᱩᱫᱽᱫᱷᱚ ᱨᱮ ᱩᱱᱤᱭᱟᱜ ᱫᱚ ᱢᱟᱨᱟᱝ ᱮᱱᱮᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱵᱷᱟᱨᱚᱛ ᱨᱮᱱᱟᱜ ᱥᱚᱨᱚᱱᱟᱨᱛᱷᱤ (refugee) ᱠᱮᱢᱯ ᱟᱹᱪᱩᱨ ᱟᱹᱪᱩᱨ ᱛᱮ ᱩᱱᱤ ᱫᱚ ᱥᱟᱱᱛᱟᱲ ᱠᱚ ᱥᱟᱞᱟᱫ ᱮᱴᱟᱜ ᱟᱹᱫᱤᱵᱟᱹᱥᱤ ᱡᱟᱹᱛ ᱨᱮᱱ ᱠᱚᱲᱟ ᱠᱚ ᱧᱟᱢ ᱠᱟᱛᱮᱜ ᱢᱩᱠᱛᱤᱡᱩᱫᱽᱫᱷᱚ ᱨᱮ ᱪᱟᱞᱟᱜ ᱩᱫᱜᱟᱹᱣ ᱮ ᱮᱢᱟᱫ ᱠᱚ ᱛᱟᱦᱮᱸ ᱱᱟᱭ ᱾

 ᱡᱟᱱᱟᱢ 
ᱥᱟᱜᱽᱨᱟᱢ ᱢᱟᱹᱡᱷᱤ ᱫᱚ ᱑᱙᱐᱑ ᱥᱮᱨᱢᱟ ᱨᱮ ᱵᱟᱝᱞᱟᱫᱤᱥᱚᱢ ᱨᱮᱭᱟᱜ ᱨᱟᱡᱽᱥᱟᱹᱦᱤ ᱦᱚᱱᱚᱛ, ᱜᱳᱫᱟᱜᱟᱲᱤ ᱛᱷᱟᱱᱟ ᱨᱮᱭᱟᱜ ᱢᱚᱦᱟᱫᱮᱵᱽᱯᱩᱨ (ᱥᱟᱱᱛᱟᱞᱤ ᱛᱮ ᱢᱟᱞᱠᱚᱢᱞᱟ) ᱟᱛᱚ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾

 ᱜᱩᱨ 

᱗ ᱥᱮᱯᱴᱮᱢᱵᱚᱨ ᱑᱙᱗᱙

 ᱨᱟᱡᱽᱱᱤᱛᱤ 

ᱡᱩᱠᱛᱚᱯᱷᱨᱚᱱᱴ ᱱᱤᱨᱵᱟᱪᱚᱱ (Juktafront Nirbachan-1954) ː ᱯᱩᱨᱩᱵ

ᱯᱟᱠᱤᱥᱛᱟᱱ ᱠᱷᱚᱱ ᱮᱢᱹᱮᱞᱹᱮ (MLA)᱑᱙᱕᱔ ᱾

ᱤᱣᱱᱤᱭᱚᱱ ᱯᱚᱨᱤᱥᱚᱫ ᱪᱮᱭᱟᱨᱢᱮᱱ (Union Parishad Chairman-1957) ː ᱤᱣᱱᱤᱭᱚᱱ ᱯᱚᱨᱤᱥᱚᱫ ᱪᱮᱭᱟᱨᱢᱮᱱ ᱵᱟᱪᱷᱱᱟᱣ ᱞᱮᱱᱟᱭ ᱑᱙᱕᱗ ᱾

᱑᱙᱗᱑ ᱥᱟᱞ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱴᱨᱮᱱᱟᱨ ᱟᱨ ᱯᱷᱨᱤᱰᱚᱢ ᱯᱷᱟᱭᱴᱟᱨ ᱮ ᱛᱟᱦᱮ ᱠᱟᱱᱟ ᱾

ᱥᱟᱶᱛᱟ ᱥᱮᱵᱟ
᱑᱙᱖᱒ ᱥᱮᱨᱢᱟ ᱨᱮᱱᱟᱜ ᱥᱟᱯᱨᱚᱫᱟᱭᱤᱠ ᱫᱟᱝᱜᱟ ᱨᱮ ᱟᱭᱢᱟ ᱟᱹᱫᱤᱵᱟᱥᱤ ᱭᱮ ᱨᱩᱠᱷᱤᱭᱟᱹ ᱟᱠᱟᱫ ᱠᱚᱣᱟ ᱾ ᱜᱳᱜᱨᱟᱢ ᱟᱛᱚ ᱨᱮ ᱦᱮᱞᱛᱷ ᱠᱚᱢᱯᱞᱮᱠᱥ ᱮ ᱵᱮᱨᱮᱫ ᱞᱮᱫᱟ ᱾

ᱥᱤᱠᱠᱷᱟᱹ ᱵᱤᱥᱛᱟᱨ
ᱨᱟᱡᱽᱥᱟᱦᱤ ᱨᱮᱱᱟᱜ ᱜᱚᱫᱟᱜᱟᱲᱤ ᱡᱮᱞᱟ ᱨᱮᱱᱟᱜ ᱵᱚᱴᱛᱩᱞᱤ, ᱢᱚᱫᱷᱩᱢᱟᱴ ᱟᱨ ᱥᱤᱛᱚᱞᱯᱩᱨ ᱟᱛᱚ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱮ ᱵᱤᱨᱤᱫ ᱞᱮᱫᱟ ᱾ ᱑᱙᱔᱕ ᱥᱮᱨᱢᱟ ᱨᱮ ᱟᱡ ᱨᱮᱱ ᱜᱟᱛᱮ ᱠᱚ ᱥᱚᱝᱜᱮ ᱠᱟᱛᱮᱜ ᱯᱟᱱᱤᱦᱟᱨᱟ ᱯᱟᱵᱽᱞᱤᱠ ᱞᱟᱭᱵᱨᱮᱨᱤ ᱠᱚ ᱵᱤᱨᱤᱫ ᱞᱮᱫᱟ ᱾ ᱧᱮᱛᱚᱜ ᱚᱱᱟ ᱞᱟᱭᱵᱨᱮᱨᱤ ᱨᱮ ᱓᱐᱐᱐ ᱠᱷᱚᱵ ᱰᱷᱤᱨ ᱰᱚᱠᱩᱢᱮᱱᱴᱥ ᱢᱮᱱᱟᱜᱼᱟ ᱾  ᱦᱚᱲ ᱦᱚᱯᱚᱱ ᱯᱟᱲᱦᱟᱣ ᱞᱟᱦᱟ ᱟᱪᱚ ᱠᱚ ᱞᱟᱹᱜᱤᱫ ᱑᱙᱕᱖ ᱥᱟᱞ ᱨᱮ ᱨᱟᱡᱽᱥᱟᱦᱤ ᱨᱮ ᱦᱳᱥᱴᱮᱞ ᱮ ᱪᱟᱹᱞᱩ ᱞᱮᱫᱟ ᱾ ᱚᱠᱟ ᱫᱚ ᱧᱮᱛᱚᱜ ᱠᱚ ᱢᱮᱛᱟᱜ ᱠᱟᱱᱟ 'ᱥᱟᱜᱽᱨᱟᱢ ᱦᱳᱥᱴᱮᱞ' ᱾
ᱥᱟᱹᱠᱷᱭᱟᱹᱛ

Category:!Main category
ᱛᱷᱚᱠ:ᱟᱹᱭᱩᱨᱤᱡ
ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱥᱟᱵᱛᱟᱞ
ᱛᱷᱚᱠ:ᱥᱟᱱᱛᱟᱞ ᱞᱤᱰᱟᱨ
ᱛᱷᱚᱠ:ᱥᱟᱱᱛᱟᱞ ᱱᱮᱛᱟ